|  |
| --- |
| Številka: 007-267/2017/30  |
| Ljubljana, 23. 10. 2017 |
| EVA 2017-2330-0056 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o javnih službah strokovnih nalog v proizvodnji kmetijskih rastlin– predlog za obravnavo |
| **1. Predlog sklepov vlade:** |
| Na podlagi četrtega odstavka 113. člena, tretjega odstavka 114. člena, 118. člena in za izvajanje 124. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) je Vlada Republike Slovenije na … seji dne … sprejela naslednji  SKLEPVlada Republike Slovenije je izdala Uredbo o javnih službah strokovnih nalog v proizvodnji kmetijskih rastlin in jo objavi v Uradnem listu Republike Slovenije. Mag. Lilijana Kozlovič generalna sekretarka Priloga:* predlog Uredbe o javnih službah strokovnih nalog v rastlinski proizvodnji

Sklep prejme:* Ministrstvo za kmetijstvo, gozdarstvo in prehrano
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Strniša, državna sekretarka;
* Tadeja Kvas Majer, generalna direktorica Direktorata za kmetijstvo;
* mag. Marjeta Bizjak, namestnica generalne direktorice Direktorata za kmetijstvo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  |
| Zadnje spremembe Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17 v nadaljnjem besedilu: zakon) so določile novosti tudi na področju javnih služb. S tem je bila zagotovljena ustrezna pravna podlaga za javni razpis oziroma imenovanje izvajalcev nalog javnih služb iz 122. člena zakona, ki zdaj naloge opravljajo na podlagi 181. člena zakona, vendar najdlje do 31. decembra 2017.Uredba o javnih službah strokovnih nalog v proizvodnji kmetijskih rastlin določa naloge javne službe, ki so opredeljene v 124. členu Zakona o kmetijstvu, in sicer na področju poljedelstva, vrtnarstva, sadjarstva, vinogradništva in oljkarstva. Uredba določa tudi način in območje izvajanja nalog javne službe in obveznosti, ki jih morajo izpolnjevati izvajalci javnih služb, programe, način financiranja ter poročanje. Javne službe strokovnih nalog v proizvodnji kmetijskih rastlin bodo prispevale k doseganju nekaterih strateških ciljev iz Strategije za izvajanje resolucije o strateških usmeritvah razvoja slovenskega kmetijstva in živilstva do leta 2020, ki jo je Vlada RS sprejela v juniju 2014 in sicer preko bolj ciljanih in nekaterih novih strokovnih nalog ter s koordiniranim in učinkovitejšim prenosom rezultatov nalog do Javne službe kmetijskega svetovanja, pridelovalcev in druge zainteresirane javnosti. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Naloge javne službe iz te uredbe se bodo financirale iz naslednjih proračunskih postavk: 143010 Poskusni centri za sadjarstvo, vinogradništvo in oljkarstvo, 142910 Strokovne naloge v rastlinski proizvodnji ter 140027 Žlahtnjenje. Naloge javne službe strokovnih nalog v proizvodnji kmetijskih rastlin se bodo v celoti financirale iz proračuna Republike Slovenije. Zagotovljena je transparentna poraba proračunskih sredstev, prav tako bo zagotovljeno ločeno evidentiranje dejavnost, kar je določeno v drugem odstavku 8. člena te uredbe. Za zagotavljanje preglednosti nad izvajanjem posamezne javne službe bo izvajalec zagotovil ločeno evidentiranje dejavnosti javne službe in ostalih dejavnosti, kar bo omogočilo učinkovitejši nadzor. Zagotovljene so optimalne cene storitev v okviru posamezne naloge, saj dela opravljajo javne inštitucije, ki so za opravljene naloge plačani enako kot velja za zaposlene v ožji javni upravi. Javna služba se bo imenovala za dobo sedem let, preverjanje pogojev oziroma redni upravni nadzor pa bo zagotovljen v okviru potrjevanja letnega programa dela javne službe in v okviru vsakoletnega nadzora na kraju samem.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2017) | Znesek za t + 1 |
| MKGP | NRP 2330-17-0035 Strokovne naloge s področja kmetijstva | 143010 Poskusni centri za sadjarstvo, vinogradništvo in oljkarstvo | 496.624,00 | 0,00 |
| MKGP | NRP 2330-17-0010 Strokovne naloge s področja kmetijstva | 143010 Poskusni centri za sadjarstvo, vinogradništvo in oljkarstvo | 0,00 | 610.290,00 |
| MKGP | NRP 2330-17-0035 Strokovne naloge s področja kmetijstva | 142910 Strokovne naloge v rastlinski proizvodnji | 584.418,30 | 0,00 |
| MKGP | NRP 2330-17-0010 Strokovne naloge s področja kmetijstva | 142910 Strokovne naloge v rastlinski proizvodnji | 0,00 | 657.405,00 |
| MKGP | NRP 2330-17-0035 Strokovne naloge s področja kmetijstva | 140027 Žlahtnjenje | 293.094,00 | 0,00 |
| MKGP | NRP 2330-17-0010 Strokovne naloge s področja kmetijstva | 140027 Žlahtnjenje | 0,00 | 262.496,00 |
| MKGP | NRP 2330-17-0035 Strokovne naloge s področja kmetijstva | 140026 Strokovne naloge v oljkarstvu | 82.164,34 | 0,00 |
| MKGP | NRP 2330-17-0010 Strokovne naloge s področja kmetijstva | 140026 Strokovne naloge v oljkarstvu | 0,00 | 187.218,00 |
| MKGP | NRP 2330-17-0042 Investicije v poskusne centre 2017 | 143010 Poskusni centri za sadjarstvo, vinogradništvo in oljkarstvo | 50.000,00 | 0,00 |
| MKGP | NRP 2330-18-0024 Investicije v poskusne centre 2018-2022 | 143010 Poskusni centri za sadjarstvo, vinogradništvo in oljkarstvo | 0,00 | 50.000,00 |
| **SKUPAJ** | 1.506.300,64 | 1.767.409,00 |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančni posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Kmetijsko gozdarska zbornica Slovenije;
* Kmetijsko gozdarski zavod Maribor;
* Kmetijsko gozdarski zavod Nova Gorica;
* Kmetijsko gozdarski zavod Murska Sobota;
* Kmetijski inštitut Slovenije;
* Univerza v Ljubljani, Biotehniška fakulteta;
* Inštitut za hmeljarstvo in pivovarstvo Slovenije;
* Univerza v Mariboru, fakulteta za kmetijstvo in biosistemske vede.

- Predlogi in pripombe združenj so bili upoštevani: /Bistveni predlogi in pripombe, ki niso bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | Objavljeno na e - demokraciji  |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 20. 7. 2017V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Predlogi podani v času objave so bili v pretežni meri upoštevani.Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano …………….. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Dejan Židan minister |

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Uredba je pripravljena na podlagi četrtega odstavka 113. člena, tretjega odstavka 114. člena, 118. člena in za izvajanje 115.b in 122. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17).

1. Rok za izdajo uredbe, določen z zakonom

65. člen Zakona o spremembah in dopolnitvah Zakona o kmetijstvu – ZKme-1D (Uradni list RS, št. 27/17 z dne 2. 6. 2017) določa, da naloge javnih služb iz Zakona o kmetijstvu opravljajo dosedanji izvajalci javnih služb do izteka veljavnih pogodb in da Ministrstvo za kmetijstvo, gozdarstvo in prehrano dosedanje izvajalce javnih služb za področja javnih služb iz 115.b člena zakona v 60 dneh pred iztekom pogodb pozove k predložitvi vloge za imenovanje izvajalcev javne službe in preveritvi pogojev iz 115.b člena Zakona o kmetijstvu. Pred pozivom izvajalcev je potrebno urediti način in obveznosti izvajanja javnih služb strokovnih nalog v rastlinski proizvodnji, kar se določa s predloženo uredbo. Veljavnost dosedanjih pogodb se sicer izteče z dnem 31. 12. 2017.

1. Splošna obrazložitev predloga uredbe, če je potrebna

Uredba ureja izvajanje javnih služb strokovnih nalog v rastlinski proizvodnji in določa naloge, način in območje izvajanja nalog javnih služb, pogoje in obveznosti, ki jih morajo izpolnjevati izvajalci javnih služb, programe, način financiranja in poročanje.

1. Predstavitev presoje posledic za posamezna področja, če te niso mogle biti celovito predstavljene v predlogu zakona

 /

II. VSEBINSKA OBRAZLOŽITEV PREDLAGANIH REŠITEV

K 2. členu:

V členu je opredeljen pomen izrazov, ki se uporabljajo v uredbi in v sedemletnih programih, ki so kot priloge sestavni deli uredbe.

K 3. členu:

V členu so opredeljene naloge javnih služb, in sicer na področju poljedelstva, vrtnarstva, sadjarstva, vinogradništva ter oljkarstva. Naloge, cilji in kazalniki so podrobneje opredeljeni v sedemletnih programih javnih služb, ki so v prilogah uredbe.

K 4. členu:

Člen določa, da se naloge javnih služb izvajajo na celotnem območju Republike Slovenije v skladu s programi javnih služb ter da se javna služba na področju vinogradništva opravlja v vinorodnih deželah Podravje, Posavje in Primorska. Če bo ministrstvo ugotovilo, da so izpolnjeni predpisani pogoji, bo minister, pristojen za kmetijstvo (v nadaljnjem besedilu: minister), z odločbo imenoval izvajalce javnih služb za obdobje sedmih let.

K 5. členu:

Člen določa obveznosti, ki jih mora izpolnjevati izvajalec poleg pogojev, ki so opredeljeni v 114. členu Zakona o kmetijstvu, kot so izkazovanje obsega dela zaposlenih, poročanje o izvajanju programa dela, zagotavljanje izpopolnjevanja zaposlenih, sodelovanje z ministrstvom in izvajalci drugih javnih služb, poročanje, hranjenje dokumentacije, omogočanje nadzora, idr.

K 6. členu:

Člen opredeljuje sedemletne programe javnih služb v poljedelstvu, vrtnarstvu, sadjarstvu, vinogradništvu in oljkarstvu, ki so kot priloge sestavni del uredbe in podrobneje opredeljujejo naloge iz 3. člena te uredbe.

K. 7. členu:

Člen opredeljuje vsebino letnega programa dela posamezne javne službe, na katerega, na podlagi sedemletnega programa javne službe in v skladu s predpisi o izvrševanju proračuna, na katerega da soglasje ministrstvo. Letni program dela je sestavni del letnega programa dela javnega zavoda.

Člen opredeli vrsto stroškov za izvajanje javne službe ter pogodbo o financiranju med izvajalcem javne službe in ministrstvom v določenem obdobju..

K 8. Členu:

Člen določa, da se bodo naloge javne službe financirale v skladu s sprejetim proračunom Republike Slovenije. Izvajalec javne službe mora zagotoviti tudi ločeno evidentiranje dejavnosti javne službe in ostalih dejavnosti, ki jih izvaja ista pravna oseba. Člen določa vire financiranja, priznavanje stroškov nalog v letnem programu dela posamezne javne službe, postopke v primeru opravljenega manjšega ali večjega obsega nalog, kot so opredeljene v letnem programu dela, v primerih prekomerno izplačanih sredstev ali nenamenske porabe sredstev, zagotavljanje sredstev za investicije in financiranje nalog izven proračunskih sredstev za namen posamezne javne službe.

K 9. členu:

Člen določa roke in vsebino letnih poročil o rezultatih opravljenega dela in vsebino letnih finančnih poročil ter izvedbo plačila na podlagi vloženih zahtevkov, katerim morajo izvajalci javnih služb priložiti delna poročila z določeno vsebino.

K 10. členu:

Člen določa, da mora izvajalec javne službe do izbire novega izvajalca opravljati naloge javne službe.

K 11. členu:

Prehodna določba ugotavlja dosedanje izvajalce javnih služb z nalogami, ki so jih opravljali in sicer: Kmetijski inštitut Slovenije je opravljal naloge javne službe v poljedelstvu in vrtnarstvu, naloge javne službe v sadjarstvu so opravljali Kmetijsko gozdarska zbornica Slovenije Kmetijsko gozdarski zavod Nova Gorica v notranji organizacijski enoti Sadjarski center Bilje, Kmetijsko gozdarska zbornica Slovenije Kmetijsko gozdarski zavod Maribor v notranji organizacijski enoti Sadjarski center Maribor in

Kmetijski inštitut Slovenije, naloge javne službe v vinogradništvu so opravljali Kmetijsko gozdarska zbornica Slovenije Kmetijsko gozdarski zavod Nova Gorica v notranji organizacijski enoti Selekcijsko trsničarsko središče Vrhpolje, Kmetijsko gozdarska zbornica Slovenije Kmetijsko gozdarski zavod Maribor v notranji organizacijski enoti Selekcijsko trsničarsko središče Ivanjkovci in Kmetijski inštitut Slovenije, ter naloge javne službe v oljkarstvu je opravljalo Znanstvenoraziskovalno središče Koper v notranji organizacijski enoti Inštitut za oljkarstvo.

Na podlagi četrtega odstavka 113. člena, tretjega odstavka 114. člena, 118. člena in za izvajanje 124. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15 in 27/17) Vlada Republike Slovenije izdaja

**U R E D B O**

**o javnih službah strokovnih nalog v proizvodnji kmetijskih rastlin**

I. SPLOŠNE DOLOČBE

1. člen

 (vsebina uredbe)

Ta uredba ureja javne službe za izvajanje strokovnih nalog v proizvodnji kmetijskih rastlin (v nadaljnjem besedilu: javne službe) na področju poljedelstva, vrtnarstva, sadjarstva, vinogradništva in oljkarstva, določa naloge javnih služb, način izvajanja nalog javnih služb, območje izvajanja nalog javnih služb, obveznosti izvajalcev javnih služb, programe, način financiranja in poročanje.

2. člen

(pomen izrazov)

Izrazi, uporabljeni v tej uredbi, imajo naslednji pomen:

1. selekcija so zaporedni ali vzporedni postopki odbire do nastanka nove sorte ali klona in podlag kmetijskih rastlin;
2. žlahtnjenje je postopek oziroma serija postopkov križanja, selekcije in drugih metod, ki vodijo do nastanka nove sorte oziroma pripadajočih klonov in podlag kmetijskih rastlin;
3. introdukcija je uvajanje sort oziroma pripadajočih klonov in podlag v pridelavo kmetijskih rastlin v Republiki Sloveniji s preizkušanjem njihove vrednosti za pridelavo in uporabo v različnih pedo-klimatskih razmerah;
4. zagotavljanje izhodiščnega razmnoževalnega materiala kmetijskih rastlin pomeni vzdrževanje matičnih rastlin visoke genske in zdravstvene vrednosti, namenjenih za nadaljnje razmnoževanje;
5. tehnologija pridelave pomeni uvajanje novih tehnologij in ugotavljanje ustreznega načina pridelave kmetijskih rastlin v različnih pedo-klimatskih razmerah;
6. ekološka rajonizacija kmetijskih rastlin pomeni preverjanje vrst in sort kmetijskih rastlin glede njihove primernosti za posamezna pridelovalna območja;
7. ugotavljanje vrednosti kmetijskih rastlin za predelavo pomeni ugotavljanje kakovosti predelanih kmetijskih rastlin.

3. člen

(naloge javnih služb)

(1) Javna služba na področju poljedelstva (v nadaljnjem besedilu: javna služba v poljedelstvu) zajema:

1. žlahtnjenje poljščin;
2. introdukcijo poljščin in ugotavljanje njihove vrednosti za predelavo;
3. tehnologije pridelave poljščin;
4. strokovno-tehnično koordinacijo v poljedelstvu.

(2) Javna služba na področju vrtnarstva (v nadaljnjem besedilu: javna služba v vrtnarstvu) zajema:

1. selekcijo zelišč;
2. žlahtnjenje zelenjadnic;
3. introdukcijo zelenjadnic in ugotavljanje njihove vrednosti za predelavo;
4. introdukcijo in ekološko rajonizacijo zelišč ter ugotavljanje njihove vrednosti za predelavo;
5. tehnologije pridelave zelenjadnic;
6. tehnologije pridelave zelišč;
7. strokovno-tehnično koordinacijo v vrtnarstvu.

(3) Javna služba na področju sadjarstva (v nadaljnjem besedilu: javna služba v sadjarstvu) zajema:

1. selekcijo lupinarjev;
2. zagotavljanje izhodiščnega razmnoževalnega materiala koščičarjev in kakija;
3. zagotavljanje izhodiščnega razmnoževalnega materiala lupinarjev;
4. introdukcijo koščičarjev in kakija;
5. introdukcijo pečkarjev;
6. introdukcijo lupinarjev;
7. introdukcijo jagodičja;
8. tehnologije pridelave koščičarjev in kakija;
9. tehnologije pridelave pečkarjev;
10. zagotavljanje izhodiščnega razmnoževalnega materiala pečkarjev;
11. tehnologije pridelave lupinarjev;
12. tehnologije pridelave jagodičja;
13. strokovno-tehnično koordinacijo v sadjarstvu.

(4) Javna služba na področju vinogradništva (v nadaljnjem besedilu: javna služba v vinogradništvu) zajema:

1. selekcijo vinske trte v vinorodni deželi Primorska;
2. selekcijo vinske trte v vinorodnih deželah Podravje in Posavje;
3. zagotavljanje izhodiščnega razmnoževalnega materiala vinske trte v vinorodni deželi Primorska;
4. zagotavljanje izhodiščnega razmnoževalnega materiala vinske trte v vinorodni deželi Podravje in Posavje;
5. introdukcijo vinske trte v vinorodnih deželah Primorska, Podravje in Posavje;
6. tehnologije pridelave vinske trte v vinorodnih deželah Primorska, Podravje in Posavje;
7. strokovno-tehnično koordinacijo v vinogradništvu

(5) Javna služba na področju oljkarstva (v nadaljnjem besedilu: javna služba v oljkarstvu) zajema:

1. selekcijo oljk;
2. introdukcijo oljk;
3. tehnologije pridelave oljk;
4. zagotavljanje izhodiščnega razmnoževalnega materiala oljk;
5. ugotavljanje vrednosti oljk za predelavo;
6. strokovno-tehnično koordinacijo v oljkarstvu.

(6) Naloge javnih služb se podrobneje opredelijo v programih javnih služb iz 6. člena te uredbe.

4. člen

(območje in obdobje izvajanja javnih služb)

(1) Javne službe se opravljajo na območju celotne Republike Slovenije.

(2) Ne glede na prejšnji odstavek se javna služba v vinogradništvu opravlja v treh vinorodnih deželah:

* Podravje;
* Posavje;
* Primorska.

(3) Izvajalec javne službe je imenovan za obdobje sedmih let.

5. člen

(obveznosti izvajalca javne službe)

1. Izvajalec javne službe naloge javne službe izvaja v posebni organizacijski enoti.
2. Izvajalec javne službe mora poleg obveznosti iz zakona, ki ureja kmetijstvo, izpolnjevati tudi naslednje obveznosti:
3. za čas veljavnosti odločbe ministra, s katero je imenovan za izvajalca javne službe, zagotoviti nepretrgano opravljanje javne službe v skladu s programom dela;
4. jasno izkazovati obseg dela zaposlenih pri opravljanju nalog javne službe;
5. sodelovati z ministrstvom, pristojnim za kmetijstvo (v nadaljnjem besedilu: ministrstvo);
6. sodelovati z drugimi izvajalci javnih služb, razvojno-strokovnih nalog ali raziskovalnega dela, če je to opredeljeno v letnem programu dela oziroma jim je z obveznim navodilom ministra naloženo, da določeno nalogo opravijo skupaj;
7. zagotoviti izpopolnjevanje strokovnega znanja delavcev, ki opravljajo naloge javne službe in jim omogočiti, da se udeležujejo usposabljanj, ki se nanašajo na naloge javne službe, ki jih organizirajo ministrstva in izvajalci drugih javnih služb ter raziskovalne, izobraževalne in druge institucije v Republiki Sloveniji in v Evropski uniji;
8. ministrstvu poročati o izvajanju letnega programa dela in finančnega načrta ter o drugih vprašanjih, ki se nanašajo na delo te javne službe;
9. zagotoviti, da opravljanje drugih dejavnosti, za katere je izvajalec javne službe registriran, ne ovira opravljanja nalog javne službe;
10. hraniti dokumentacijo, ki se nanaša na izvajanje nalog javne službe še najmanj pet let od dneva zadnjega izplačila sredstev po pogodbi iz četrtega odstavka 7. člena te uredbe;
11. izvajati naloge javne službe do izbire novega izvajalca javne službe;
12. ministrstvu in drugim nadzornim organom omogočiti nadzor na kraju samem in dostop do dokumentacije iz prejšnje alineje.

III. PROGRAMI JAVNIH SLUŽB

6. člen

(programi javnih služb)

1. Program javne službe v poljedelstvu je kot priloga 1 sestavni del te uredbe.
2. Program javne službe v vrtnarstvu je kot priloga 2 sestavni del te uredbe.
3. Program javne službe v sadjarstvu je kot priloga 3 sestavni del te uredbe.
4. Program javne službe v vinogradništvu je kot priloga 4 sestavni del te uredbe.
5. Program javne službe v oljkarstvu je kot priloga 5 sestavni del te uredbe.

IV. FINANCIRANJE, POROČANJE IN NADZOR

7. člen

(letni program dela in finančni načrt javne službe)

1. Naloge javne službe se izvajajo v skladu z letnim programom dela in finančnim načrtom javne službe.
2. Letni program dela, na katerega da soglasje ministrstvo, je sestavni del letnega programa dela javnega zavoda.
3. Letni program dela, ki ga pripravi izvajalec posamezne javne službe na podlagi letnih izhodišč ministrstva, mora vsebovati:
	* natančno vsebino in obseg nalog javne službe;
	* metode dela, če niso predpisane;
	* letne cilje in indikatorje za doseganje letnih ciljev;
	* finančno ovrednotenje stroškov dela in materialnih stroškov;
	* povzetek predvidenih finančnih sredstev, ki bodo namenjena za plače in druge izdatke zaposlenim, prispevke delodajalca, premije kolektivnega dodatnega pokojninskega zavarovanja in izdatke za blago in storitve.
4. Medsebojna razmerja med izvajalcem javne službe in ministrstvom ter financiranje v določenem obdobju se podrobneje uredijo s pogodbo.

8. člen

(financiranje javne službe)

(1) Sredstva za izvajanje javne službe zagotovi ministrstvo v skladu s sprejetim Proračunom Republike Slovenije (v nadaljnjem besedilu: proračun).

(2) Izvajalec javne službe mora zagotoviti ločeno evidentiranje dejavnosti javne službe in ostalih dejavnosti, ki jih izvaja ista pravna oseba.

(3) Izvajalcu javne službe se za izvajanje nalog javne službe priznajo sredstva, katerih vrsta in obseg se opredelita v letnem programu dela iz prejšnjega člena, vendar največ v obsegu, predvidenem v proračunu. Sredstva med posameznimi proračunskimi leti niso prenosljiva.

(4) Če izvajalec javne službe opravi manjši obseg posamezne naloge, kot to določa letni program dela iz prejšnjega člena, se mu sredstva izplačajo le za opravljene naloge.

(5) Če izvajalec javne službe opravi večji obseg nalog, kot določa letni program dela iz prejšnjega člena, se mu sredstva, predvidena v proračunu za izvajanje te naloge, ne zvišajo.

(6) V primeru ugotovljenih čezmerno izplačanih sredstev mora izvajalec vsa čezmerno izplačana sredstva skupaj z zakonitimi zamudnimi obrestmi vrniti v proračun.

(7) Sredstva za investicije, potrebne za izvajanje nalog javne službe, se opredelijo v letnem programu dela iz prejšnjega člena glede na razpoložljiva sredstva proračuna za ta namen v posameznem proračunskem letu. V tem primeru se stroški amortizacije in investicijskega vzdrževanja ne priznajo kot del materialnih stroškov iz tretjega odstavka prejšnjega člena.

(8) Ob ugotovitvi nenamenske porabe sredstev proračuna mora izvajalec javne službe ta sredstva skupaj z zakonitimi zamudnimi obrestmi vrniti v proračun.

(9) Naloge javne službe krijejo proračun Republike Slovenije oziroma skladi Evropske unije. Naloga javne službe, ki je financirana s sredstvi skladov Evropske unije, ne sme biti financirana iz proračunskih sredstev za izvajanje javne službe.

9. člen

(poročila o izvajanju letnega programa dela)

1. Izvajalec javne službe vodi podatke o opravljenih nalogah iz letnega programa dela iz 7. člena te uredbe.
2. Izvajalec javne službe pošlje ministrstvu poročilo o opravljenem delu in rezultatih ter finančno poročilo o izvedbi nalog do konca marca tekočega leta za preteklo koledarsko leto.
3. Letno poročilo o opravljenem delu in rezultatih iz prejšnjega odstavka mora vsebovati najmanj vsebinsko poročilo in dokazila o izpolnitvi prevzetih obveznosti glede:
* uresničitve letnega programa dela;
* doseganja ciljev nalog in kazalnikov iz letnega programa dela;
* posebnosti pri izvedbi letnega programa dela;
* morebitnih posebnih problemov pri izvedbi letnega programa dela in s predlogi za nadaljnje delo.
1. Letno finančno poročilo o izvedbi javne službe iz drugega odstavka tega člena mora za vsako nalogo iz letnega programa dela vsebovati najmanj:
* natančno obrazložitev porabe sredstev;
* obseg in časovnico izvedenih nalog za posamezne strokovne in tehnične sodelavce;
* razdelitev nastalih materialnih in posrednih stroškov;
* razdelitev nastalih investicijskih sredstev, če so opredeljena v letnem programu dela;
* skupno vrednost izvedenih nalog.
1. Ministrstvo izvajalcu javne službe za opravljeno delo plača na podlagi vloženih zahtevkov, ki jih potrdi ministrstvo. Dinamiko oziroma število zahtevkov v posameznem letu se opredeli v pogodbi iz četrtega odstavka 7. člena te uredbe.
2. K zahtevkom iz prejšnjega odstavka morajo biti priložena delna poročila o izvedenih nalogah iz letnega programa dela, ki vsebujejo najmanj:
* kazalnike za že dosežene letne cilje nalog;
* obseg in časovnico že izvedenih nalog posameznih strokovnih in tehničnih sodelavcev;
* razdelitev nastalih materialnih in posrednih stroškov za vsako strokovno nalogo posebej;
* razdelitev nastalih investicijskih sredstev, če so opredeljena v letnem programu dela;
* skupno vrednost že izvedenih del za vsako strokovno nalogo.

V. PREHODNA IN KONČNA DOLOČBA

10. člen

(dosedanji izvajalci javnih služb)

Ministrstvo pozove dosedanje izvajalce javnih služb k predložitvi vlog za imenovanje za izvajalce javnih služb in sicer:

1. Kmetijski inštitut Slovenije za izvajanje nalog javne službe v poljedelstvu:

* žlahtnjenje poljščin;
* introdukcijo poljščin in ugotavljanje njihove vrednosti za predelavo;
* tehnologije pridelave poljščin;
* strokovno-tehnično koordinacijo v poljedelstvu.

2. Kmetijski inštitut Slovenije za izvajanje nalog javne službe v vrtnarstvu:

* žlahtnjenje zelenjadnic;
* introdukcijo zelenjadnic in ugotavljanje njihove vrednosti za predelavo;
* tehnologije pridelave zelenjadnic;
* selekcijo zelišč;
* introdukcijo in ekološko rajonizacijo zelišč ter ugotavljanje njihove vrednosti za predelavo;
* tehnologije pridelave zelišč;
* strokovno-tehnično koordinacijo v vrtnarstvu.

3. za javno službo v sadjarstvu:

a) Kmetijsko gozdarsko zbornico Slovenije Kmetijsko gozdarski zavod Nova Gorica v notranji organizacijski enoti Sadjarski center Bilje za izvajanje nalog:

* introdukcijo koščičarjev in kakija;
* tehnologije pridelave koščičarjev in kakija;
* zagotavljanje izhodiščnega razmnoževalnega materiala koščičarjev in kakija.

b) Kmetijsko gozdarsko zbornico Slovenije Kmetijsko gozdarski zavod Maribor v notranji organizacijski enoti Sadjarski center Maribor za izvajanje nalog:

* introdukcijo pečkarjev;
* tehnologije pridelave pečkarjev;
* zagotavljanje izhodiščnega razmnoževalnega materiala pečkarjev;
* strokovno-tehnično koordinacijo v sadjarstvu.

c) Kmetijski inštitut Slovenije za izvajanje nalog:

* selekcijo lupinarjev;
* introdukcijo lupinarjev;
* introdukcijo jagodičja;
* tehnologije pridelave lupinarjev;
* tehnologije pridelave jagodičja;
* zagotavljanje izhodiščnega razmnoževalnega materiala lupinarjev.

4. za javno službo v vinogradništvu:

a) Kmetijsko gozdarsko zbornico Slovenije Kmetijsko gozdarski zavod Nova Gorica v notranji organizacijski enoti Selekcijsko trsničarsko središče Vrhpolje za izvajanje nalog:

* selekcijo vinske trte v vinorodni deželi Primorska;
* zagotavljanje izhodiščnega razmnoževalnega materiala vinske trte v vinorodni deželi Primorska;
* strokovno-tehnično koordinacijo v vinogradništvu.

b) Kmetijsko gozdarsko zbornico Slovenije Kmetijsko gozdarski zavod Maribor v notranji organizacijski enoti Selekcijsko trsničarsko središče Ivanjkovci za izvajanje nalog:

* selekcijo vinske trte v vinorodnih deželah Podravje, Posavje;
* zagotavljanje izhodiščnega razmnoževalnega materiala vinske trte v vinorodni deželi Podravje in Posavje.

c) Kmetijski inštitut Slovenije za izvajanje nalog:

* introdukcijo vinske trte v vinorodnih deželah Primorska, Podravje in Posavje;
* tehnologije pridelave vinske trte v vinorodnih deželah Primorska, Podravje in Posavje.

5. Znanstvenoraziskovalno središče Koper v notranji organizacijski enoti Inštitut za oljkarstvo za izvajanje nalog:

* selekcijo oljk;
* introdukcijo oljk;
* tehnologije pridelave oljk;
* zagotavljanje izhodiščnega razmnoževalnega materiala oljk;
* ugotavljanje vrednosti oljk za predelavo;
* strokovno-tehnično koordinacijo v oljkarstvu.

11. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-267/2017

Ljubljana, dne 2017

EVA 2017-2330-0056

 Vlada Republike Slovenije

 Dr. Miro Cerar

 Predsednik